作者:關漢卿
標題:關大王獨赴單刀會・滾繡球
內容:我則待要聚村叟，會詩友，受用的活魚新酒，問甚麼瓦缽瓷甌。推臺不換盞，高歌自摑手；任從他陰晴昏晝，醉時節衲被蒙頭。我向這矮窗睡徹三竿日，端的是傲煞人間萬戶侯，自在優遊。（雲）道童，門首覷者，看有甚麼人來。（道童雲）理會的。（魯肅上，雲）可早來到也，接了馬者。（見道童科，魯雲）道童，先生有麼？（童雲）俺師父有。（魯雲）你去說：魯子敬特來相訪。（童雲）你是紫荊？你和那松木在一搭裡。我報師父去。（見末，雲）師父弟子孩兒……（末雲）這廝怎麼罵我！（童雲）不是罵；師父是師父，弟子是徒弟，就是孩兒一般。師父弟子孩兒……（末雲）這廝潑說？有誰在門首？（童雲）有魯子敬特來相訪。(末雲）道有請。（童雲）理會的。（童出見魯，雲）有請！（魯見末科）（末雲）稽首。（魯雲）區區俗冗，久不聽教。（末雲）數年不見，今日何往？（魯雲）小官無事不來，特請先生江下一會。（末雲）貧道在此江下修行，方外之士，有何德能，敢勞大夫置酒張筵？（唱）。